Læsø Kommune har af regeringen fået fuld låneadgang til 15 millioner kroner. Pengene skal bruges til at udrulle bredbånd på hele øen.

Så er der godt nyt, hvis man bor på Læsø og godt kan lide at surfe på nettet. Kommunen har fået lov at låne 15 millioner kroner, i en restpulje regeringen har øremærket til forbedre og udbrede mobildækning og bredbånd i lokalområderne. Restpuljen er på 30 millioner kroner, og udover Læsø Kommune har yderligere fem kommuner fået fuld låneadgang. Lånepuljen blev oprettet i forbindelse med vækstpakken i 2014, som aftalt mellem alle partierne sidste sommer. Partierne besluttede at fordoble låneadgangen, som i 2014-2015 var på 50 mio. kr., så der i 2015-2016 blev afsat yderligere 100 mio. kr. Ved første ansøgningsrunde blev der i marts 2015 udmøntet 69,45 mio. kr. Herefter forelå en restlånepulje på 30,55 mio. kr. Det er den restpulje, Læsø Kommune nu har fået lov at låne penge i.